Z A P I S N I K

Sa sedme (7) sjednice Općinskog vijeća Općine Brestovac, održane 10. ožujka 2022. godine u prostoriji Matice umirovljenika Brestovac s početkom u 19,00 sati.

**Nazočni članovi Općinskog vijeća**: Tomo Vrhovac (HDZ), Drago Stojčević(SDP), Anita Franjić (HDZ), Ivan Kovačević (HDZ), Jozo Ilić (HDZ), Darko Markanjević (HDZ),Igor Čančar (NV), Josip Pavić (HDZ), Tomislav Čočić (HDZ), Igor Smoljanović (SDP), Jurica Nikić-Čakar (NV) i Tomislav Babić (NV).

**Nenazočni:** Zdenko Petrović (HDZ), opravdao svoj izostanak

**Ostali nazočni**: Zdravko Mandić, općinski načelnik

Zdravko Tadić, predstavnik medija (novinar).

**Zapisničarka**: Marija Barunović, privremeni pročelnik u JUO Općine Brestovac

Predsjednik Općinskog vijeća Tomo Vrhovac, pozdravlja sve vijećnike, općinskog načelnika i predstavnika medija, a zatim predlaže dnevni red kako je navedeno u pozivu za 6.sjednicu Općinskog vijeća Općine Brestovac

**d n e v n i r e d :**

* Usvajanje zapisnika s prethodne sjednice Općinskog vijeća

1. Prijedlog Odluke o davanju pozitivnog mišljenja na nacrt Komunikacijske strategije
2. Prijedlog Odluke o određivanju pravnih osoba i udruga od interesa za civilnu zaštitu
3. Prijedlog Odluke o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2022. godini
4. Prijedlog Odluke o izmjeni i dopuni Odluke o proglašenju statusa nerazvrstane ceste –javnog dobra u k.o. Brestovac
5. Različito

Ovako predloženi dnevni red jednoglasno je usvojen (12

za) te se prešlo na rad po utvrđenim točkama dnevnog reda.

* **Usvajanje zapisnika sa prethodne sjednice Općinskog vijeća**

Nakon kraćeg razmatranja zapisnika sa prethodne sjednice Općinskog vijeća koja je održana 28. siječnja 2022. godine, donesena je odluka: Zapisnik sa šeste sjednice Općinskog vijeća Općine Brestovac održane 28. siječnja 2022. godine jednoglasno je s (12 za) usvojen.

**TOČKA 1.Prijedlog Odluke o davanju pozitivnog mišljenja na nacrt Komunikacijske strategije**

Strategija razvoja urbanog područja je akt strateškog planiranja u okviru politike regionalnog razvoja koja služi kao multi- sektorski okvir kojim se planira razvoj urbanog područja kao cjeline unutar jasno definiranog razdoblja, stoga ovom odlukom daje se pozitivno mišljenje na nacrt Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027.. godine, rekao je općinski načelnik Zdravko Mandić.

Zatim je otvorena rasprava. U raspravu se nije nitko od vijećnika uključio, pa je ista dana na glasovanje, te je jednoglasno (12 za) usvojena u predloženom pismenom obliku.

**TOČKA 2. Prijedlog Odluke o određivanju pravnih osoba i udruga od interesa za Civilnu zaštitu**

Pod ovom točkom dnevnog reda predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži Prijedlog Odluke o određivanju pravnih osoba i udruga od interesa za sustav civilne zaštite općine Brestovac.

Općinski načelnik Zdravko Mandić ukratko pojašnjava koje su to pravne osobe od interesa za sustav civilne zaštite na području općine (Komunalac i Tekija d.o.o. Požega), zatim navodi udruge od interesa za sustav civilne zaštite na području općine (LD Psunj-Orljavac, LD Šljuka-Bolomače, LD Sokolovac-Požega, LD Jelen-Požega). Navedene udruge i pravne osobe dio su operativnih snaga sustava civilne zaštite i bit će im dostavljen izvod iz „Plana djelovanja civilne zaštite“ koji će sadržavati točno određene mjere i aktivnosti koje trebaju provoditi u slučaju prijetnje nastanka i posljedica katastrofa i velikih nesreća..

Budući da nije bilo zainteresiranih za raspravu pod ovom točkom dnevnog reda, ista je dana na glasovanje te je s dvanaest (12 za) jednoglasno usvojena Odluka o određivanju pravnih osoba i udruga od interesa za civilnu zaštitu u predloženom pismenom obliku.

**TOČKA 3. Prijedlog Odluke o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2022.godini**

Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži prijedlog odluke o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2022.godini

Općinski načelnik Zdravko Mandić ukratko notira da se ovom odlukom utvrđuje raspodjela predviđenih sredstava namijenjenih financiranju programa i projekata od interesa za općinu Brestovac koje provode udruge u 2022. godini u ukupnom iznosu od 270.000,00 kuna.

Sredstva se raspoređuju temeljem predloženih programa/projekata koji su zadovoljili uvjete Javnog poziva za podnošenje prijava za dodjelu proračunskih sredstava za financiranje potpore udrugama. Plan rasporeda je po kategorijama i to: Tekuće pomoći športskim udrugama 120.000,00 kuna, javne potpore u kulturi 50.000,00 kuna te donacije humanitarnim i neprofitnim udrugama u iznosu 100.000,00 kuna.

Zatim je otvorena rasprava, a kako se u raspravu nije nitko uključio, ista je dana na glasovanje te je s (11 za ) i (1suzdržan) donesena Odluka o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2022. godini u predloženom pismenom obliku.

**TOČKA 4. Prijedlog Odluke o izmjeni i dopuni Odluke o proglašenju statusa nerazvrstane ceste javnog dobra u k.o. Brestovac**

Nerazvrstana cesta koja se koristila kao put za promet vozila i koja je pristupačna većem broju korisnika, a službeno nije bila razvrstana kao nerazvrstana cesta-javno dobro, niti upisana u zemljišnim knjiga niti u katastarskim evidencijama kao takva, utvrđuje se potreba upisivanja stvarnog stanja i to u : „ k.o. Brestovac oznaka NC BR09“ nakon završetka katastarske izmjere i stavljanja u uporabu.

Budući da nije bilo zainteresiranih vijećnika za raspravu, ova točka dnevnog reda dana je na glasovanje te je jednoglasno (12 za) Odluka o izmjeni i dopuni Odluke o proglašenju statusa nerazvrstane ceste javnog dobra u k.o. Brestovac usvojena u predloženom pismenom obliku.

**TOČKA 5.Različito**

Pod ovom točkom dnevnog reda općinski načelnik Zdravko Mandić je ukratko pojasnio uvođenje privremene zaštite za raseljene osobe iz Ukrajine i upute za pomoć te

prijavu smještajnih kapaciteta.

Ovim je dnevni red iscrpljen, te je sjednica zaključena u 19, 25 sati.

Zapisnik vodila: PREDSJEDNIK

Marija Barunović OPĆINSKOG VIJEĆA

Tomo Vrhovac